Wilberforce (katt)

Wilberforce var en katt som bodde i Downing Street 10 fra 1973 til 1987. Han ble gitt i gave fra Royal Society of the Prevention of Cruelty to Animals (RSPCA) til daværende statsminister Edward Heath, som kalte ham opp etter den britiske parlamentarikeren William Wilberforce, en av RSPCAs stiftere. Wilberforce tjente som Chief Mouser to the Cabinet Office under ytterligere tre statsministre: Harold Wilson, James Callaghan og Margaret Thatcher.The Independent  I sin tid ble han omtalt som «den beste musejegeren i Storbritannia».USA Today

En anekdote som har versert i pressen, er historien om at Margareth Thatcher skal ha kjøpt en boks sardiner i olje til Wilberforce på et kjøpesenter i Moskva.Purr 'n' Furr Famous Felines: Downing Street Cats. Sybil, Humphrey and Wilberforce Angivelig fantes ikke andre varer å få kjøpt på det tidspunktet. I BBCs dekning av parlamentsvalget i 1983 fikk journalisten Esther Rantzen lov å holde Wilberforce og presentere ham for fjernsynspublikummet.Esther Rantzen presenterer Wilberforce 

Wilberforce gikk av med pensjon i 1987, og ble etterfulgt av Humphrey som ble født i 1988, samme år som Wilberforce døde. 

 Referanser 

Kategori:Tamkatter
Kategori:Britiske myndigheter
Kategori:Kjente dyreindivider